የውጭ ጉዳይ ሚኒስቴር ሚኒስትር ዴኤታ አምባሳደር ዶክተር ማርቆስ ተክሌ «ስምምነቱ ተግባራዊ ያልሆነው ኤርትራ የአልጀርሱ ስምምነት በቅድሚያ እንዲተገበር እና አወዛጋቢው ድንበር በግልጽ እንዲለይ ቅድመ ሁኔታ በማስቀመጧ ነው» ተብሎ የሚነገረው አስተያየት አግባብነት የሌለው መሆኑን ተናግረዋል።
በኢትዮጵያ እና በኤርትራ መካከል ባለፈው ዓመት የተደረሰው የሰላም ስምምነት የአፈጻጸም ችግር ገጥሞታል በሚል በማህበራዊ የመገናኛ ብዙሃን የሚሰራጨው አስተያየት ከዕውነት የራቀ መሆኑን የኢትዮጵያ የውጭ ጉዳይ ሚኒስቴር ባለስልጣን አስታወቁ። የውጭ ጉዳይ ሚኒስቴር ሚኒስትር ዴኤታ አምባሳደር ዶክተር ማርቆስ ተክሌ ሥምምነቶቹ ህጋዊ ማዕቀፍ እንዲኖራቸውና ተቋማዊ እንዲሆኑ በማድረግ ሂደት አፈጻጸሙ መዘግየቱን በተለይ ለዶይቼ ቬለ (DW) ገልጸዋል። «ስምምነቱ ተግባራዊ ያልሆነው ኤርትራ የአልጀርሱ ስምምነት በቅድሚያ እንዲተገበር እና አወዛጋቢው ድንበር በግልጽ እንዲለይ ቅድመ ሁኔታ በማስቀመጧ ነው» ተብሎ የሚነገረው አስተያየት አግባብነት የሌለው መሆኑን ተናግረዋል። ከዚሁ ጋር መንግሥት ከኤርትራም ሆነ ከመካከለኛው ምሥራቅ አገራት ጋር ከሕዝብ የተደበቀ እና የአገሪቱንም ጥቅም የሚጎዱ አንዳችም ስምምነት አለማደረጉንም ነው ሚኒስትር ዴኤታው ያብራሩት። ዝርዝሩን እንዳልካቸው ፈቃደ አጠናቅሮታል።
እንዳልካቸው ፈቃደ
ኂሩት መለሰ
ተስፋለም ወልደየስ